Štukljeva cesta 44, 1000 Ljubljana T: 01 369 77 00

F: 01 369 78 32

 E: gp.mddsz@gov.si [www.mddsz.gov.si](http://www.mddsz.gov.si)



|  |
| --- |
| Številka: 0140-4/2024/22  |
|  |
| Ljubljana, 15. 11. 2024 |
|  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Soglasje k statutu Inštituta Republike Slovenije za socialno varstvo – predlog za obravnavo**  |
| **1. Predlog sklepov vlade:** |
| Na podlagi 46. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) je Vlada Republike Slovenije na ….. seji dne … sprejela naslednjiSKLEPVlada Republike Slovenije je dala soglasje k Statutu Inštituta Republike Slovenije za socialno varstvo, ki ga je Upravni odbor Inštituta Republike Slovenije za socialno varstvo sprejel na 15. redni seji dne 5. 11. 2024.  Barbara Kolenko Helbl generalna sekretarkaPriloge:* Statut Inštituta Republike Slovenije za socialno varstvo.
* Sklep Upravnega odbora Inštituta Republike Slovenije za socialno varstvo z dne 5. 11. 2024.

Prejemniki:* Inštitut Republike Slovenije za socialno varstvo, irssv@siol.net,
* Služba Vlade Republike Slovenije za zakonodajo, gp.svz@gov.si,
* Ministrstvo za solidarno prihodnosti, gp.msp@gov.si,
* Ministrstvo za delo, družino, socialne zadeve in enake možnosti, gp.mddsz@gov.si,
* Ministrstvo za finance, gp.mf@gov.si.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Barbara Goričan, generalna direktorica Direktorata za socialne zadeve,
* mag. Vesna Božović, podsekretarka, Sektor za razvoj storitev in programov, Direktorat za socialne zadeve.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| **/** |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Razlog za sprejem novega Statuta Inštituta Republike Slovenije za socialno varstvo (v nadaljnjem besedilu: statut), predstavlja sprejem Sklepa o ustanovitvi javnega zavoda Inštitut Republike Slovenije za socialno varstvo (Uradni list RS, št. 35/24; v nadaljnjem besedilu: sklep o ustanovitvi inštituta), ki v 23. členu določa, da svet inštituta uskladi statut inštituta z novim sklepom o ustanovitvi inštituta v 6 mesecih od njegove uveljavitve. Sklep o ustanovitvi inštituta je bil sprejet zaradi uskladitve s sprejeto zakonodajo, in sicer v delu, ki se nanaša na dejavnosti oziroma naloge Inštituta Republike Slovenije za socialno varstvo (v nadaljnjem besedilu: inštitut), zaradi sprejema Zakona o dolgotrajni oskrbi (Uradni list RS, št. 84/23). Zaradi sprejema slednjega sta v novem sklepu o ustanovitvi inštituta na novo določeni vsebina dejavnosti in področij, na katerih ima v skladu z veljavno zakonodajo pristojnosti in naloge inštitut. Določena je nova sestava in način imenovanja članov sveta inštituta ter strokovnega sveta. V sklepu o ustanovitvi inštituta se zaradi prenosa dela pristojnosti na področju socialnega varstva, na Ministrstvo za solidarno prihodnost v skladu z Zakonom o spremembah in dopolnitvah Zakona o državni upravi (Uradni list RS, št. 18/23), uvaja razmejitev vsebine glede na posamezne naloge, ki jih inštitut opravlja za Ministrstvo za delo, družino, socialne zadeve in enake možnosti, in naloge, ki jih opravlja za Ministrstvo za solidarno prihodnost. Ministrstvo za solidarno prihodnost je pristojno za opravljanje nalog na področju stanovanjske politike, dolgotrajne oskrbe, deinstitucionalizacije starejših, dolgožive družbe, socialnega varstva v delu, ki se nanaša na institucionalno varstvo, pomoč družini na domu, vodenje in varstvo ter zaposlitve pod posebnimi pogoji in ekonomske demokracije. Inštitut ima zakonsko podlago za izvajanje storitev in nalog na nekaterih od navedenih področij, kar je določeno v sklepu o ustanovitvi inštituta. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**/ |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV: /** |
| **7.b Predstavitev ocene finančnih posledic pod 40.000 EUR:****/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Pri predlagani spremembi mnenje lokalne skupnosti ni potrebno. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Na podlagi določbe sedmega odstavka 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) se pri pripravi sklepa, javnosti ne povabi k sodelovanju (ne gre za predpis, temveč za statut javnega raziskovalnega zavoda). |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
| **Luka Mesec****MINISTER** |

Priloge:

- predlog sklepa vlade,

- Statut Inštitut Republike Slovenije za socialno varstvo,

- Sklep Upravnega odbora Inštituta Republike Slovenije za socialno varstvo z dne 5. 11. 2024.

Številka:

Datum:

Na podlagi 46. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) je Vlada Republike Slovenije na … seji dne … sprejela naslednji

**SKLEP**

Vlada Republike Slovenije je dala soglasje k Statutu Inštituta Republike Slovenije za socialno varstvo, ki ga je Upravni odbor Inštituta Republike Slovenije za socialno varstvo sprejel na 15. redni seji redni seji dne 5. 11. 2024.

 Barbara Kolenko Helbl

generalna sekretarka

Prejmejo:

* + Inštitut Republike Slovenije za socialno varstvo, irssv@siol.net,
	+ Služba Vlade RS za zakonodajo, gp.svz@gov.si,
	+ Ministrstvo za solidarno prihodnosti, gp.msp@gov.si,
	+ Ministrstvo za delo, družino, socialne zadeve in enake možnosti, gp.mddsz@gov.si,
	+ Ministrstvo za finance, gp.mf@gov.si.

Na podlagi 45. in 46. člena Zakona o zavodih (Uradni list RS, št. 12/91, 45/94 – odl. US, 8/96,18/98 – odl. US, 36/00 – ZPDZC in 127/06 ZJZP) ter 1. točke prvega odstavka 11. člena Sklepa o ustanovitvi javnega zavoda Inštitut Republike Slovenije za socialno varstvo (Uradni list RS, št. 35/24) je upravni odbor Inštituta Republike Slovenije za socialno varstvo na 15. redni seji dne 5. 11. 2024 sprejel

**STATUT**

**INŠTITUTA REPUBLIKE SLOVENIJE ZA SOCIALNO VARSTVO**

**I. SPLOŠNE DOLOČBE**

**1. člen**

**(status in ustanoviteljske pravice)**

1. Inštitut Republike Slovenije za socialno varstvo (v nadaljnjem besedilu: inštitut) je javni zavod.
2. Ustanovitelj inštituta je Republika Slovenija.
3. Ustanoviteljske pravice in obveznosti izvršuje Vlada Republike Slovenije (v nadaljnjem besedilu: vlada).

**2. člen**

**(ime in sedež)**

1. Ime inštituta je: Inštitut Republike Slovenije za socialno varstvo.
2. Skrajšano ime inštituta je: IRSSV.
3. Sedež inštituta je na Tržaški cesti 2 v Ljubljani.

**3. člen**

**(žig)**

1. Inštitut uporablja pri poslovanju žig.
2. Žig inštituta je okrogle oblike, v katerem je v sredini znak inštituta, ob robu žiga pa v krogu besedilo: »Inštitut Republike Slovenije za socialno varstvo«.
3. Inštitut pri svojem poslovanju lahko uporablja tudi logotip.

# II. PREDSTAVLJANJE IN ZASTOPANJE INŠTITUTA

**4. člen**

**(zastopanje inštituta)**

1. Inštitut zastopa in predstavlja direktor, ki je odgovoren za zakonitost njegovega dela in poslovanja. Direktor v imenu in za račun inštituta v okviru njegove dejavnosti sklepa pogodbe in opravlja druga pravna opravila.
2. Direktor lahko v mejah svojih pooblastil za zastopanje v določenih zadevah pisno pooblasti drugo osebo, ki tega pooblastila ne sme prenesti na tretjo osebo. V pooblastilu direktor določi obseg, vsebino in trajanje pooblastila.

#  III. DEJAVNOST INŠTITUTA

**5. člen**

**(dejavnost inštituta)**

Inštitut opravlja dejavnosti, določene v 3. členu Sklepa o ustanovitvi javnega zavoda Inštitut Republike Slovenije za socialno varstvo (Uradni list RS, št. 35/24; v nadaljnjem besedilu: Sklep o ustanovitvi).

 **IV. ORGANIZACIJA INŠTITUTA**

# 6. člen

# (organiziranost)

1. Inštitut svojo dejavnost izvaja na sedežu inštituta.
2. Za izvajanje dejavnosti inštituta se lahko po postopku, določenem s statutom in aktom o notranji organizaciji in sistemizaciji delovnih mest inštituta, oblikujejo oddelki, službe oziroma druge organizacijske enote.

**7. člen**

**(vodenje organizacijske enote)**

Oddelek, službo ali drugo organizacijsko enoto lahko organizacijsko in strokovno vodi vodja oddelka, službe oziroma druge organizacijske enote ali delavec, ki ga za to določi direktor inštituta s pisnim pooblastilom za vodenje oziroma delavec, ki izvršuje pooblastila v zvezi z vodenjem, usklajevanjem ali izvajanjem dela kot vodja notranje organizacijske enote.

**8. člen**

**(ustanovitev in ukinitev organizacijske enote)**

O ustanovitvi nove organizacijske enote ali ukinitvi obstoječe odloča svet inštituta na predlog direktorja in na podlagi mnenja strokovnega sveta, s soglasjem ministra, pristojnega za socialno varstvo k aktu o notranji organizaciji in sistemizaciji delovnih mest inštituta.

**V. ORGANI INŠTITUTA**

# 9. člen

**(organi inštituta)**

Organi inštituta so:

* svet inštituta,
* direktor inštituta (v nadaljnjem besedilu: direktor),
* strokovni svet inštituta (v nadaljnjem besedilu: strokovni svet).

# SVET INŠTITUTA

**10. člen**

**(svet inštituta)**

1. Organ upravljanja inštituta je svet inštituta.
2. Svet inštituta ima sedem članov, ki ga sestavljajo predstavniki:
* ustanovitelja: štirje člani, od katerih vlada imenuje tri na predlog ministra, pristojnega za socialno varstvo, in enega člana na predlog ministra, pristojnega za dolgotrajno oskrbo, na podlagi javnega poziva ministrstva, pristojnega za socialno varstvo, oziroma ministrstva, pristojnega za dolgotrajno oskrbo,
* zainteresirane javnosti: dva člana,
* delavcev inštituta: en član.

1. Svet inštituta med svojimi člani z večino glasov izvoli predsednika sveta in njegovega namestnika. Namestnik nadomešča predsednika v času njegove odsotnosti ter ima ista pooblastila in dolžnosti kot predsednik.

**11. člen**

**(imenovanje predstavnikov zainteresirane javnosti)**

1. Predstavnika zainteresirane javnosti imenuje strokovni svet na podlagi javnega poziva, ki ga objavi direktor najpozneje 60 dni pred potekom mandata sveta inštituta.
2. Predstavnika zainteresirane javnosti se imenujeta s področja socialnega varstva, osebne asistence, dolgotrajne oskrbe, deinstitucionalizacije, dolgožive družbe, socialnega vključevanja invalidov oziroma s področja varstva in blaginje invalidov, otrok, mladine, družine in starejših.
3. Predstavnik zainteresirane javnosti mora izpolnjevati naslednje pogoje:
4. ima najmanj izobrazbo družboslovne smeri, pridobljeno po študijskem programu druge stopnje, oziroma izobrazbo, ki ustreza ravni izobrazbe, pridobljeni po študijskih programih druge stopnje, ki je v skladu z zakonom, ki ureja slovensko ogrodje kvalifikacij, uvrščena na 8. raven,
5. ima najmanj 5 let delovnih izkušenj s področja socialnega varstva, osebne asistence, dolgotrajne oskrbe, deinstitucionalizacije, dolgožive družbe, socialnega vključevanja invalidov oziroma s področja varstva in blaginje invalidov, otrok, mladine, družine ali starejših,
6. ne sme biti pravnomočno obsojen zaradi naklepnega kaznivega dejanja, ki se preganja po uradni dolžnosti, in ne sme biti obsojen na nepogojno kazen zapora v trajanju več kot šest mesecev ter zoper njega ne sme biti vložena pravnomočna obtožnica zaradi naklepnega kaznivega dajanja, ki se preganja po uradni dolžnosti,
7. ni poklicna funkcionarka oziroma poklicni funkcionar,
8. ne sme biti v delovnem razmerju z inštitutom.
9. Pri izbiri kandidatov za predstavnike zainteresirane javnosti se upoštevajo tudi naslednji kriteriji:
* znanja s področja vodenja in upravljanja,
* poznavanje in izkušnje s področja delovanja inštituta,
* ugled in aktivnost na področju delovanja inštituta.

**12. člen**

**(volitve predstavnika delavcev v svet inštituta)**

1. Predstavnika delavcev inštituta v svetu inštituta izvolijo delavci na zboru zaposlenih, na neposrednih in tajnih volitvah, z večino glasov. Zbor zaposlenih je sklepčen, če je na zboru prisotnih več kot polovica zaposlenih.
2. Pravico voliti in biti voljen za predstavnika delavcev v svet inštituta imajo vsi delavci, zaposleni na inštitutu, razen direktorja.

1. Direktor s sklepom razpiše volitve predstavnika delavcev v svet inštituta najpozneje 30 dni pred iztekom mandata članov sveta inštituta.

1. S sklepom o razpisu volitev predstavnika delavcev v svet inštituta, ki se objavi na oglasni deski inštituta oziroma na način, dostopen vsem delavcem inštituta, se določita dan in kraj volitev ter vsebina predlogov kandidatur.

1. Kandidata za predstavnika delavcev v svetu inštituta lahko predlaga najmanj deset odstotkov delavcev.

1. Volitve predstavnika delavcev v svet inštituta na zboru zaposlenih vodi volilna komisija, ki jo s sklepom za obdobje petih (5) let imenuje direktor.

1. Volilno komisijo sestavljajo predsednik, dva člana in njihovi namestniki. Predsednik, člana volilne komisije in njihovi namestniki ne morejo biti kandidati za člana sveta inštituta.

1. Volilna komisija je sklepčna, če sta navzoči dve tretjini članov volilne komisije oziroma namestnikov tistih članov, ki so odsotni.

1. Članstvo v volilni komisiji je prostovoljno. Člani volilne komisije in njihovi namestniki podajo pisno soglasje k članstvu v volilni komisiji pred sprejemom sklepa o razpisu volitev.

1. Postopek volitev predstavnika delavcev v svet inštituta se podrobneje določi v pravilniku, ki ureja volitve predstavnikov delavcev v svet in strokovni svet inštituta, ki ga sprejme svet inštituta.

**13. člen**

**(konstituiranje sveta inštituta)**

1. Svet se konstituira na prvi seji po imenovanju oziroma izvolitvi več kot polovice članov sveta inštituta.

1. Z dnem konstitutivne seje člani sveta inštituta nastopijo mandat.

1. Konstitutivno sejo sveta inštituta skliče in do imenovanja predsednika sveta inštituta vodi direktor.

1. Svet inštituta med svojimi člani z večino glasov izvoli predsednika sveta inštituta in njegovega namestnika.

**14. člen**

**(mandat sveta inštituta)**

Člani sveta inštituta so imenovani ali izvoljeni za štiri leta in so lahko ponovno imenovani ali izvoljeni.

**15. člen**

**(pristojnosti sveta inštituta)**

1. Svet inštituta ima skladno z določbami prvega odstavka 11. člena Sklepa o ustanovitvi naslednje naloge oziroma pristojnosti:
2. sprejema statut s soglasjem ustanovitelja, akt o notranji organizaciji in sistemizaciji delovnih mest ter druge splošne akte inštituta, za katere sklep o ustanovitvi inštituta določa, da jih sprejme svet,
3. sprejema program dela in poročilo o njegovem izvrševanju,
4. sprejema finančni in kadrovski načrt ter letno poročilo z izkazi,
5. obravnava pobude strokovnega sveta,
6. imenuje in razrešuje direktorja s soglasjem ustanovitelja,
7. izvaja nadzor nad delom direktorja in poslovanjem inštituta,
8. voli in odpokliče predsednika sveta inštituta,
9. imenuje in razrešuje delovna telesa sveta,
10. predlaga ustanovitelju spremembo ali razširitev dejavnosti inštituta,
11. daje ustanovitelju in direktorju inštituta predloge in mnenja o posameznih vprašanjih,
12. opravlja druge z zakonom in s sklepom o ustanovitvi inštituta določene naloge.
13. Svet inštituta mora pridobiti soglasje ministra, pristojnega za socialno varstvo, k aktu o notranji organizaciji in sistemizaciji delovnih mest, programu dela, finančnemu načrtu, kadrovskemu načrtu in letnemu poročilu inštituta.

**16. člen**

**(razrešitev člana sveta inštituta)**

1. Člana sveta inštituta v skladu z razlogi za razrešitev iz prvega odstavka 12. člena Sklepa o ustanovitvi razreši organ, pristojen za njegovo imenovanje.
2. Članu sveta inštituta, predstavniku delavcev, preneha mandat pred iztekom tudi v primeru, ko mu preneha delovno razmerje na inštitutu.

1. V primeru predčasne razrešitve je nadomestni član sveta inštituta imenovan oziroma izvoljen za čas do izteka mandata sveta inštituta po istem postopku, kot je bil imenovan oziroma izvoljen razrešeni član.

**17. člen**

**(seje in način dela sveta inštituta)**

1. Svet inštituta dela in odloča na sejah.

1. Predsednik sveta inštituta oziroma v njegovi odsotnosti namestnik predsednika sveta inštituta, sklicuje in vodi seje, skrbi za izvršitev na seji sprejetih sklepov in podpisuje akte sveta inštituta.

1. Predsednik sveta inštituta sklicuje seje najmanj dvakrat letno:
2. po lastni presoji,
3. na predlog ali zahtevo direktorja,
4. na predlog vodje oddelka,
5. na zahtevo večine članov sveta inštituta.

1. Predlagatelj, ki je zahteval oziroma predlagal sklic seje sveta inštituta, svojo zahtevo oziroma predlog poda v pisni obliki, jo pojasni in pripravi potrebno gradivo.

1. Predsednik sveta inštituta oziroma njegov namestnik skliče sejo v osmih dneh po prejemu pisnega predloga oziroma zahteve, s pisnim vabilom.

1. Predsednik skliče sejo sveta inštituta, če to zahteva ustanovitelj ali direktor inštituta. Če predsednik sveta inštituta ne skliče seje sveta v osmih dneh po prejemu zahteve, skliče sejo v nadaljnjih osmih dneh ustanovitelj preko svojih predstavnikov v svetu inštituta ali direktor inštituta.

1. Svet inštituta je sklepčen, če je na seji prisotna večina vseh članov oziroma štirje člani sveta inštituta.

**18. člen**

**(poslovnik o delu sveta inštituta)**

Svet inštituta sprejme poslovnik o delu sveta inštituta, v katerem podrobneje uredi način dela sveta inštituta.

# DIREKTOR

 **19. člen**

**(direktor)**

1. Direktor je poslovodni organ inštituta.
2. V odsotnosti direktorja inštitut zastopa delavec, ki ga za to določi direktor inštituta s pisnim pooblastilom, v katerem sta določena obseg in vsebina zastopanja.

**20. člen**

**(pristojnosti direktorja)**

Direktor ima skladno z določbami 14. člena Sklepa o ustanovitvi in tega statuta naslednje naloge oziroma pristojnosti:

1. skrbi in odgovarja za zakonitost dela inštituta in za izvajanje njegovih obveznosti, določenih z zakonom, drugimi predpisi, sklepom o ustanovitvi inštituta ter splošnimi akti inštituta,
2. izvršuje odločitve in sklepe, ki jih sprejema svet inštituta,
3. svetu inštituta predlaga v sprejetje program dela in finančni načrt inštituta,
4. svetu inštituta predlaga v sprejetje letno poročilo o delu inštituta,
5. svetu inštituta polletno poroča o finančnem poslovanju in delu inštituta ter predlaga zaključni račun inštituta,
6. predlaga sistematizacijo delovnih mest in notranjo organizacijo inštituta,
7. pripravlja predloge splošnih aktov inštituta, ki jih sprejema svet,
8. sprejema splošne akte inštituta (zlasti s področja urejanja organizacije dela in delovnih razmerij, dela na domu, idr.), za katere ni s sklepom o ustanovitvi inštituta oziroma s tem statutom določeno, da jih sprejema svet inštituta,
9. usmerja strokovno delo inštituta, organizira in usklajuje delovni proces,
10. skrbi za obveščanje delavcev inštituta,
11. skrbi za obveščanje javnosti o delu inštituta,
12. sklepa delovna razmerja, odloča o vprašanjih s področja delovnih razmerij zaposlenih na inštitutu, o pravicah, obveznostih in odgovornostih zaposlenih,
13. pripravi predlog porabe presežka prihodkov nad odhodki in pokrivanja presežka odhodkov nad prihodki za svet inštituta,
14. obravnava mnenja in predloge strokovnega sveta,
15. imenuje volilno komisijo za volitve predstavnikov delavcev v svet in strokovni svet inštituta,
16. imenuje strokovne komisije in druga delovna telesa za izvajanje nalog iz svoje pristojnosti oziroma pristojnosti inštituta (strokovne komisije za izvolitev v raziskovalni naziv, idr.),
17. pooblašča druge osebe za sklepanje določenih vrst pogodb in za določene druge vrste pravnih dejanj oziroma za sklepanje posamično določenih pogodb in za druga posamično določena pravna dejanja,
18. opravlja druge naloge v skladu z zakonom, Sklepom o ustanovitvi, tem statutom in splošnimi akti inštituta.

**21. člen**

**(mandat direktorja)**

1. Mandat direktorja traja pet let in je po preteku te dobe lahko ponovno imenovan.

1. Mandat direktorja začne teči z dnem, ko izda soglasje k njegovemu imenovanju ustanovitelj oziroma naslednji dan po preteku prejšnjega mandata, če je bilo soglasje ustanovitelja izdano prej.

**22. člen**

**(imenovanje direktorja)**

1. Direktorja imenuje in razrešuje svet inštituta s soglasjem ustanovitelja.

(2) Za direktorja je imenovan kandidat, ki izpolnjuje pogoje v skladu s tretjim odstavkom 15. člena Sklepa o ustanovitvi.

**23. člen**

**(javni razpis)**

1. Imenovanje direktorja se izvede na podlagi javnega razpisa.

1. Sklep o razpisu delovnega mesta direktorja sprejme svet inštituta najmanj tri mesece pred potekom mandata direktorja.

**24. člen**

**(pogodba o zaposlitvi direktorja)**

Direktor sklene pogodbo o zaposlitvi s svetom inštituta. V pogodbi o zaposlitvi se posebej uredijo tudi pravice, obveznosti in odgovornosti v skladu z delovnopravno zakonodajo.

**STROKOVNI SVET**

**25. člen**

**(strokovni svet)**

1. Strokovni svet je strokovni organ inštituta.

1. Strokovni svet sestavlja pet članov:
* dve vodji oddelka ali drugih organizacijskih enot,
* trije predstavniki delavcev, ki jih izvolijo delavci inštituta.

1. Član strokovnega sveta ne more biti hkrati član sveta inštituta.

(4) Dve vodji oddelka ali drugih organizacijskih enot za člana strokovnega sveta imenuje direktor inštituta.

(5) Strokovni svet med svojimi člani z večino glasov izvoli predsednika strokovnega sveta in njegovega namestnika. Namestnik nadomešča predsednika v času njegove odsotnosti ter ima ista pooblastila in dolžnosti kot predsednik.

**26. člen**

**(volitve predstavnikov delavcev v strokovni svet)**

1. Predstavnike delavcev inštituta v strokovnem svetu izvolijo delavci na zboru zaposlenih, na neposrednih in tajnih volitvah. Zbor zaposlenih je sklepčen, če je na zboru prisotnih več kot polovica zaposlenih.

1. Direktor inštituta s sklepom razpiše volitve delavcev v strokovni svet najpozneje 60 dni pred iztekom mandata članov strokovnega sveta.

1. S sklepom o razpisu volitev delavcev v strokovni svet, ki se objavi na oglasni deski inštituta oziroma na način, dostopen vsem delavcem inštituta, se določita dan in kraj volitev ter vsebina predlogov kandidatur.

1. Volitve predstavnika delavcev v strokovni svet vodi volilna komisija, ki jo s sklepom za obdobje petih (5) let imenuje direktor.

1. Kandidata za predstavnika delavcev v strokovnem svetu lahko predlaga najmanj deset odstotkov delavcev.

1. V strokovni svet so izvoljeni kandidati, ki dobijo največje število glasov delavcev, ki se udeležijo volitev. Če imata dva ali več kandidatov za člana strokovnega sveta enako število glasov, se med njimi izbere enega kandidata z žrebom. Volilna komisija določi način žrebanja, izvede žrebanje in ugotovi izid.

1. Za volitve predstavnikov delavcev v strokovni svet se smiselno uporabljajo določbe tega statuta o volitvah predstavnika delavcev v svet, razen če ni z določbami tega statuta ali splošnega akta inštituta za volitve predstavnikov delavcev v strokovni svet, ki ga sprejme svet, izrecno določeno drugače.

**27. člen**

**(mandat članov strokovnega sveta)**

Mandat članov strokovnega sveta traja pet let in so po preteku te dobe lahko ponovno imenovani.

# 28. člen

# (pristojnost strokovnega sveta)

Strokovni svet ima skladno z določbami 17. člena Sklepa o ustanovitvi in tega statuta naslednje naloge oziroma pristojnosti::

1. odloča o strokovnih vprašanjih v okviru pooblastil, določenih v tem statutu ali drugih splošnih aktih inštituta,
2. obravnava in daje mnenje k programu dela in finančnemu načrtu inštituta,
3. oblikuje strokovne podlage za pripravo raziskovalnih programov,
4. obravnava in daje mnenje k načrtu izobraževanja delavcev inštituta ter k poročilu o izvedbi in učinkih izobraževanja in usposabljanja,
5. izvede postopek imenovanja predstavnikov zainteresirane javnosti v svet inštituta,
6. svetu daje mnenje v postopku imenovanja oziroma razrešitve direktorja inštituta,
7. daje mnenja in pobude glede organizacije in pogojev za strokovni razvoj dejavnosti inštituta,
8. predlaga dolgoročne usmeritve strokovnega in raziskovalnega dela Inštituta,
9. na zahtevo sveta inštituta in direktorja daje predloge in mnenja o strokovnih vprašanjih, obravnava druga vprašanja s področja strokovnega dela inštituta,
10. izvaja druge naloge v skladu s sklepom o ustanovitvi inštituta, tem statutom in splošnimi akti inštituta.

**29. člen**

**(seje in način dela strokovnega sveta)**

1. Svet se konstituira na prvi seji po imenovanju oziroma izvolitvi več kot polovice članov sveta.

1. Konstitutivno sejo strokovnega sveta skliče in do izvolitve predsednika vodi direktor.

1. Z dnem konstitutivne seje člani strokovnega sveta nastopijo mandat.

1. Seje strokovnega sveta vodi in sklicuje predsednik strokovnega sveta oziroma v njegovi odsotnosti njegov namestnik najmanj enkrat letno oziroma po potrebi.

1. Predsednik strokovnega sveta mora sklicati sejo strokovnega sveta na zahtevo kateregakoli člana strokovnega sveta, na podlagi sklepa sveta inštituta, predloga direktorja ali na predlog petih delavcev inštituta.

1. Vabilo s predlogom dnevnega reda morajo člani strokovnega sveta prejeti najmanj osem dni pred sejo strokovnega sveta, gradivo za predlagane točke dnevnega reda pa morajo prejeti najmanj štiri dni pred sejo strokovnega sveta.

1. Sklepi se sprejemajo z večino glasov prisotnih članov strokovnega sveta. Strokovni svet veljavno sklepa, če je na seji prisotna večina članov strokovnega sveta.

**30. člen**

**(poslovnik o delu strokovnega sveta)**

Strokovni svet sprejme poslovnik o delu strokovnega sveta, v katerem podrobneje uredi način dela strokovnega sveta.

#  VI. JAVNOST DELA IN OBVEŠČANJE

**31. člen**

**(javnost dela)**

1. Delo inštituta je javno.

1. Javnost dela inštituta se zagotavlja s poročili ustanovitelju, svetu inštituta ter podajanjem informacij sredstvom javnega obveščanja in drugim predstavnikom javnosti.

#  VII. NAČRTOVANJE DELA

**32. člen**

**(letni program dela in razvoja)**

1. Inštitut usmerja svoje delo in poslovanje ter svoj razvoj z letnim programom dela in razvoja.

1. Inštitut v letnem programu dejavnosti ločeno prikazuje načrtovani obseg in vrsto del, za katera zagotavlja sredstva ustanovitelj.

**33. člen**

**(uresničevanje in spremljanje uresničevanja programa dela in razvoja)**

1. Za uresničevanje sprejetega programa dela in razvoja inštituta je odgovoren direktor.

1. Svet inštituta letno spremlja in analizira uresničevanje letnega programa dela in razvoja in izpolnjevanje iz njega izhajajočih obveznosti.

1. V primeru spremenjenih pogojev za izvajanje programa se med letom opravi rebalans letnega programa dela in razvoja po enakem postopku, kot je določen za sprejem programa.

# VIII. PRIDOBIVANJE SREDSTEV TER VODENJE RAČUNOVODSTVA IN FINANČNO POSLOVANJE

**34. člen**

**(sredstva za delo)**

Inštitut pridobiva sredstva za izvajanje dejavnosti:

* iz proračuna Republike Slovenije za izvajanje javne službe,
* z donacijami in darili,
* iz drugih virov.

**35. člen**

**(računovodstvo in finančno poslovanje)**

Naloge, organiziranost in način vodenja računovodstva ter finančno poslovanje inštituta se določi s pravilnikom o računovodstvu in finančnem poslovanju inštituta, ki ga sprejme svet inštituta.

**IX. PRAVICE, OBVEZNOSTI IN ODGOVORNOSTI INŠTITUTA IN USTANOVITELJA**

**36. člen**

**(pravice, obveznosti in odgovornost inštituta v pravnem prometu)**

Inštitut je pravna oseba, ki nastopa v pravnem prometu v okviru svoje dejavnosti samostojno, v svojem imenu in za svoj račun. Za svoje obveznosti odgovarja z vsemi sredstvi, s katerimi razpolaga.

**37. člen**

**(odgovornost ustanovitelja za obveznosti inštituta)**

Ustanovitelj odgovarja za obveznosti inštituta, ki nastanejo iz naslova dejavnosti javne službe.

# X. SPLOŠNI AKTI

**38. člen**

**(statut in splošni akti)**

1. Statut je temeljni splošni akt inštituta.
2. Splošni akti inštituta so statut inštituta, pravilniki, poslovniki ter drugi splošni akti, s katerimi se urejajo organizacijska, delovno pravna in druga razmerja na inštitutu, pomembna za njegovo delo in poslovanje.
3. Splošni akti inštituta morajo biti v skladu s Sklepom o ustanovitvi ter tem statutom.

**39. člen**

**(postopek sprejemanja statuta in splošnih aktov inštituta)**

1. Predlogi sprememb in dopolnitev statuta ter predlogi drugih splošnih aktov in njihovih sprememb oziroma dopolnitev, ki jih sprejema svet inštituta, se predložijo pisno svetu inštituta, ki je dolžan predlog obravnavati v roku enega meseca, o njem zavzeti stališče ter obvestiti predlagatelja.

1. Spremembe in dopolnitve statuta in drugih splošnih aktov inštituta se sprejmejo na enak način in po enakem postopku, kot je določeno v statutu za njihov sprejem.

**40. člen**

**(objava in veljavnost splošnih aktov)**

1. Statut in splošni akti se objavijo na oglasni deski inštituta in so dostopni vsem delavcem inštituta.
2. Začetek veljavnosti je določen v splošnem aktu oziroma njegovi spremembi in dopolnitvi.
3. Statut in splošni akti inštituta so dostopni vsem delavcem inštituta.

#  XI. PREHODNI IN KONČNI DOLOČBI

**41. člen**

**(tekoči mandati organov inštituta**

**in imenovanje novih organov inštituta)**

Mandat članov upravnega odbora in strokovnega sveta preneha s konstituiranjem novega sveta inštituta in strokovnega sveta, v katerega so imenovani člani v skladu s Sklepom o ustanovitvi in tem statutom.

**42. člen**

**(uporaba in uskladitev splošnih aktov)**

1. Splošni akti inštituta se uskladijo z določbami tega statuta v šestih mesecih od uveljavitve tega statuta.

1. Do uskladitve splošnih aktov inštituta s tem statutom in Sklepom o ustanovitvi se smiselno uporabljajo splošni akti, ki so se uporabljali do sprejema tega statuta, če niso v nasprotju s tem statutom in Sklepom o ustanovitvi.

**43. člen**

**(prenehanje veljavnosti statuta)**

Z dnem uveljavitve tega statuta preneha veljati Statut Inštituta Republike Slovenije za socialno varstvo z dne 26. 3. 2014, s spremembo statuta z dne 1. 12. 2014 ter spremembami in dopolnitvami statuta z dne 24. 11. 2021.

1. **člen**

**(začetek veljavnosti)**

Ta statut začne veljati naslednji dan po objavi na oglasni deski inštituta, potem ko ga je sprejel upravni odbor Inštituta Republike Slovenije za socialno varstvo in k njemu podal soglasje ustanovitelj.

 Predsednik Upravnega odbora

Inštituta Republike Slovenije za socialno varstvo

 mag. Vladimir Pegan

Številka: PA- 21 /2024

Ljubljana, dne 5. 11. 2024

**OBRAZLOŽITEV**

**I. Izhodišča in razlogi za sprejem sprememb Statuta**

Izhodišče ter poglavitni razlog za sprejem novega Statuta Inštituta Republike Slovenije za socialno varstvo (v nadaljevanju: statut), predstavlja sprejem Sklepa o ustanovitvi javnega zavoda Inštitut Republike Slovenije za socialno varstvo, ki ga je Vlada Republike Slovenije sprejela 24. 4. 2024. Objavljen je bil v Uradnem listu RS, št. 35/24, veljati je začel 27. 4. 2024. Novi sklep v 23. členu določa, da svet inštituta uskladi statut inštituta z novim sklepom o ustanovitvi inštituta v 6 mesecih od njegove uveljavitve. Novi Sklep o ustanovitvi javnega zavoda Inštitut Republike Slovenije za socialno varstvo je bil sprejet zaradi uskladitve s sprejeto zakonodajo, in sicer v delu, ki se nanaša na dejavnosti oziroma naloge Inštituta Republike Slovenije za socialno varstvo (v nadaljnjem besedilu: inštitut), zaradi sprejema Zakona o dolgotrajni oskrbi (Uradni list RS, št. 84/23). Zaradi sprejema slednjega so v novem sklepu o ustanovitvi inštituta na novo določeni vsebina dejavnosti in področij. Določena je nova sestava in način imenovanja članov sveta inštituta ter strokovnega sveta in posodobljeno celotno besedilo ustanovitvenega akta. Z novim sklepom se zaradi prenosa dela pristojnosti na področju socialnega varstva, na Ministrstvo za solidarno prihodnost s sprejemom Zakona o spremembah in dopolnitvah Zakona o državni upravi (Uradni list RS, št. 18/23), uvaja razmejitev vsebine glede na posamezne naloge, ki jih inštitut opravlja za Ministrstvo za delo, družino, socialne zadeve in enake možnosti, in naloge, ki jih opravlja za Ministrstvo za solidarno prihodnost. Ministrstvo za solidarno prihodnost je pristojno za opravljanje nalog na področju stanovanjske politike, dolgotrajne oskrbe, deinstitucionalizacije starejših, dolgožive družbe, socialnega varstva v delu, ki se nanaša na institucionalno varstvo, pomoč družini na domu, vodenje in varstvo ter zaposlitve pod posebnimi pogoji in ekonomske demokracije. Inštitut ima zakonsko podlago za izvajanje storitev in nalog na nekaterih od navedenih področij, kar usklajuje novi sklep o ustanovitvi inštituta.

**II. Predstavitev Statuta**

Predlog novega statuta je pripravljen na podlagi Sklepa o ustanovitvi javnega zavoda Inštitut Republike Slovenije za socialno varstvo z dne 24. 4. 2024. Predlog statuta skladno z Zakonom o zavodih (Uradni list RS, št. 12/91, 45/94 – odl. US, 8/96,18/98 – odl. US, 36/00 – ZPDZC in 127/06 ZJZP) ureja organizacijo inštituta, organe, njihove pristojnosti in način odločanja ter druga vprašanja, pomembna za opravljanje dejavnosti in poslovanje inštituta.

* **Svet zavoda: upravni odbor se preimenuje v svet inštituta, spreminja se sestava, način imenovanja**

Skladno z novim sklepom o ustanovitvi inštituta in Zakonom o zavodih se dosedanji upravni odbor inštituta preimenuje v svet inštituta (v nadaljevanju: svet).

**Predstavniki ustanovitelja**

Z namenom zagotovitve vključenosti predstavnikov ministrstva, pristojnega za dolgotrajno oskrbo in socialno varstvo v delu, ki se nanaša na institucionalno varstvo, pomoč družini na domu, vodenje in varstvo ter zaposlitve pod posebnimi pogoji, novi statut skladno s sklepom o ustanovitvi spreminja sestavo sveta zavoda oziroma inštituta v delu predstavnikov ustanovitelja (vlade) tako, da se poleg treh članov, ki jih imenuje vlada na predlog ministra, pristojnega za socialno varstvo, namesto dosedanjega člana, ki ga je vlada imenovala na predlog ministra, pristojnega za znanost, vlada enega člana imenuje na predlog ministra, pristojnega za dolgotrajno oskrbo, pri čemer se navedeni predstavniki vlade po novem imenujejo na podlagi javnega poziva.

**Predstavniki zainteresirane javnosti**

Zaradi zagotavljanja učinkovitejše in širše vključitve zainteresirane javnosti v svetu v skladu z 29. členom Zakona o zavodih se skladno sklepom o ustanovitvi spreminja tudi način imenovanja predstavnikov zainteresirane javnosti, pri čemer se razmerje oziroma število predstavništev ne spreminja. V predlagani spremembi se določa tudi način imenovanja predstavnikov ustanovitelja v svetu inštituta, ki tako, kot nov način imenovanja predstavnikov zainteresirane javnosti, upošteva Priporočila Vlade Republike Slovenije pristojnim ministrstvom za učinkovitejše upravljanje javnih zavodov, št. 00602-3/2017/54 z dne 13. januarja 2022. Predstavnike zainteresirane javnosti imenuje strokovni svet na podlagi javnega poziva.

* **Strokovni svet**

Z namenom učinkovitejšega delovanja se skladno s sklepom o ustanovitvi spreminja oziroma zmanjšuje sestava strokovnega sveta inštituta. Namesto dosedanjega strokovnega sveta, ki ga sestavljajo vsi strokovni delavci inštituta, novi sklep o ustanovitvi in sočasno predlog novega statuta, sestavo strokovnega sveta omejuje na pet članov, in sicer na dve vodji oddelka ali drugih organizacijskih enot, ki ju imenuje direktor inštituta ter tri predstavnike delavcev, ki jih izvolijo delavci inštituta. Ker je sestava strokovnega sveta omejena, sklep o ustanovitvi in predlog statuta na novo določata mandat članov strokovnega sveta, ki traja pet let, člani pa so po preteku te dobe lahko ponovno imenovani. Član strokovnega sveta hkrati ne more biti član sveta inštituta.

* **Javnost dela in obveščanje**

Predlog novega statuta jasneje določa način zagotavljanja javnosti dela in obveščanja javnosti. Nalogo obveščanja javnosti jasno podeljuje direktorju inštituta.

* **Uskladitev s Sklepom o ustanovitvi in posodobitev**

Predlog novega statuta se uskladi sklepom o ustanovitvi ter posodablja celotno besedilo statuta.

**III. Postopek sprejema**

Predlog statuta je bil posredovan v mnenje zaposlenim oziroma objavljen na e-oglasni deski inštituta dne 16. 10. 2024, s pozivom k podaji mnenja v osmih dneh po objavi. Istega dne je bil posredovan tudi v obravnavo Strokovnemu svetu.

Strokovni svet je na seji dne 24. 10. 2024 podal pozitivno mnenje oziroma izrazil podporo k sprejemu predlaganega novega Statuta IRSSV.

Upravni odbor je Statut potrdil na 15. redni seji dne 5. 11. 2024.

Statut začne veljati naslednji dan po objavi na oglasni deski inštituta, potem ko ga je sprejel upravni odbor Inštituta Republike Slovenije za socialno varstvo in k njemu podal soglasje ustanovitelj.





